b'\n_START_ARTICLE_\nHermann Hankel\n_START_SECTION_\n\xc5\xbdivljenje in delo\n_START_PARAGRAPH_\nHanklov o\xc4\x8de je bil profesor fizike v Halleju in je leta 1849 postal vodja fizikalnega oddelka v Leipzigu, kjer je Hermann obiskoval gimnazijo. V duhu tedanjega \xc4\x8dasa je najprej za\xc4\x8del \xc5\xa1tudirati na Univerzi v Leipzigu, nato pa \xc5\xa1e na univerzah v G\xc3\xb6ttingenu in Berlinu. Med drugimi je \xc5\xa1tudiral in sodeloval z M\xc3\xb6biusom, Riemannom, Weierstrassom in Kroneckerjem, tedanjimi vodilnimi nem\xc5\xa1kimi matematiki. Doktoriral je leta 1862 iz teorije determinant._NEWLINE_Ukvarjal se je s teorijo kompleksnih \xc5\xa1tevil, teorijo funkcij in zgodovino matematike._NEWLINE_Hankel je bil med prvimi, ki je raziskoval vpliv indijske matematike na razvoj hindujsko-arabskega \xc5\xa1tevilskega sistema in matematike, ki je iz\xc5\xa1la od tod. V zvezi s tem je dejal:\xc2\xa0\xc2\xbbNe moremo zanikati, da je sodobna matematika bolj podobna indijski matematiki kot pa matematiki starih Grkov.\xc2\xab'